**«This Is My Life»** (norsk oversettelse: *dette er mitt liv*) er en svensk popballade fra 2010, skrevet av Bobby Ljunggren og Kristian Lagerström, og fremført av Anna Bergendahl. Sangen vant svenske Melodifestivalen 2010 og var Sveriges bidrag i Eurovision Song Contest samme år i Telenor Arena. Der ble «This Is My Life» slått ut i sin semifinale, og Sverige misset finalen for første og hittil eneste gang i konkurransens historie.

Bakgrunn
--------

Låten var en av deltakerne i Melodifestivalen 2010 og er komponert av Bobby Ljunggren med tekst av Kristian Lagerström. Ljunggren var en erfaren bidragsyter til svenske Melodifestivalen, og hadde vunnet fire ganger tidligere: 1995 med «Se på mig», 1998 med «Kärleken är», 2006 «Evighet» og 2008 «Hero». Til å fremføre den hadde duoen og SVT plukket ut 18 år gamle Anna Bergendahl, som hadde blitt nummer fem i svensk *Idol* to år tidligere. 

Sangen deltok i delfinale nummer fire i Malmö lørdag 27. februar 2010. Der vant den og kvalifiserte seg til finalen i Globen i Stockholm 13. mars 2010. I Globen var sangen det niende og neste siste bidraget ut på scenen, og etter juryavstemningen lå den på en andreplass, bak Salem Al Fakir med «Keep On Walking». Bergendahl var imidlertid favoritt hos seerne og tok seieren foran Salem Al Fakir på andreplass, og Eric Saade og «Manboy» på tredje. Saade skulle vinne Melodifestivalen året etter. Programleder Måns Zelmerlöw skulle vinne Eurovision Song Contest 2015.

### Eurovision Song Contest

Med seieren i Melodifestivalen ble «This Is My Life» Sveriges bidrag til Eurovision Song Contest 2010 i Telenor Arena på Fornebu i Norge. Dette var også Sveriges 50. bidrag til Eurovision Song Contest, etter å ha debutert i 1958 og stått over finalene i 1964, 1970 og 1976. 

På Fornebu deltok Sverige i den andre semifinalen torsdag 27. mai. Som i den svenske finalen stilte Bergendahl med kassegitar, kort, hvitt strutteskjørt med svarte tights under og med lave Converse-sko. Publikum bidro også i nummeret med å veive med røde lysstaver som den svenske delegasjonen hadde betalt for og delt ut like før sendingen. Den svenske delegasjonen var på forhånd bekymret for at publikum ikke ville følge oppfordringen om å bruke lysstavene, men under Bergendahls fremføring var Telenor Arena badet i rødt lys fra salen.

Tross den stemningsfulle fremføringen, fikk «This Is My Life» bare 62 poeng og en ellevteplass – bare fem poeng bak Kypros på tiendeplass. Siden det bare er de ti beste som avanserer til finalen, ble Sverige dermed slått ut av semifinalen – for første og hittil eneste gang i Eurovision-historien. Sammen med sisteplassene i 1963 og 1977 er dette Sveriges dårligste plassering i konkurransen, og første gang på 34 år at landet ikke var med i en finale. Både Danmark og Norge ga imidlertid 12 poeng til det svenske bidraget.

Etter utslaget var reaksjonene blandet i Sverige. På forhånd hadde pressen og spillselskapene vært i tvil om Sverige ville klare å kvalifisere seg, men seere og fagfolk var likevel skuffet over resultatet. Resultatet var det fjerde på rad i en rekke av svake plasseringer for Sverige, etter at landet ble nummer 18 i 2007, nummer 18 i 2008 og nummer 21 året før.

Utgivelse
---------

«This Is My Life» ble gitt ut på CD-singel av plateselskapet M&L Records og via digital nedlastning av Lionheart International 2. mars 2010.

### Sporliste

| Spor | Låt | Lengde |
| --- | --- | --- |
| 1 | «This Is My Life» | 02:59 |

### Bidragsytere

Medvirkende musikere på singelen:

* Vokal – Anna Bergendahl
* Støttevokal – Dan Sundquist, Emmalisa Norrhamn
* Trommer – Christer Jansson
* Strykere – Erik Arvinder Ensamble
* Stryker-arrangement – Erik Arvinder og Dan Sundquist
* Øvrige instrumenter – Dan Sundquist
* Produksjon og arrangement – Dan Sundquist
* Mastering – Dragan Tanaskovic
* Låtskrivere – Bobby Ljunggren, Kristian Lagerström

Listeplasseringer
-----------------

Tross fiaskoen i Eurovision Song Contest, toppet «This Is My Life» den svenske singellisten, og nådde en tredjeplass på Svensktoppen samt en fjerdeplass på SR P3s *Trackslistan*. Sangen nådde også norske VG-lista.

| Liste (2010) | Høyesteplassering |
| --- | --- |
| Nederlands flagg Nederland (Single Top 100) | 93 |
| Norges flagg Norge (VG-lista) | 6 |
| Sveits’ flagg Sveits (Schweizer Hitparade) | 62 |
| Sveriges flagg Sverige (Sverigetopplistan) | 1 |
| Ungarns flagg Ungarn (Rádiós Top 40) | 40 |

Referanser
----------

1. ↑  «Anna Bergendahl – This Is My Life». *discogs.com*. Besøkt 17. juni 2018.
2. ↑  Sweden, Sveriges Television AB, Stockholm, (2018). «Melodifestivalen 2010». *svt.se* **(svensk)**. Besøkt 17. juni 2018.
3. ↑  «Tenn et lys for Sverige». *Aftenposten*. Besøkt 17. juni 2018.
4. ↑  «Nordmenn kan ødelegge showet til MGP-Anna» **(norsk)**. Besøkt 17. juni 2018.
5. ↑  «Svenskene frykter norsk MGP-tabbe». *seher.no* **(norsk)**. 19. mai 2010. Besøkt 17. juni 2018.
6. ↑  «Cyperns "fel" att Sverige röstade sig själv ur delfinalen | Melodifestivalen | Expressen» **(svensk)**. Besøkt 17. juni 2018.
7. ↑  «Oslo 2010 - Eurovision Song Contest Lisbon 2018». *eurovision.tv*. Arkivert fra originalen 17. juni 2018. Besøkt 17. juni 2018.
8. ↑  Riise, Hege Bakken. «Første finale uten Sverige». *NRK*. Besøkt 17. juni 2018.
9. ↑  Skille, Øyvind Bye. «Blandet etter at Sverige røk ut». *NRK*. Besøkt 17. juni 2018.
10. ↑  «Det var inte så här min schlagerdröm skulle se ut». 29. mai 2010. Besøkt 17. juni 2018. [*død lenke*]
11. ↑  «Sweden – Eurovision Song Contest». *eurovision.tv*. EBU. Besøkt 17. juni 2018.
12. ↑  «Anna Bergendahl – This Is My Life». *discogs.com*. Besøkt 17. juni 2018.
13. ↑  «This Is My Life - Single by Anna Bergendahl on iTunes» **(engelsk)**. 3. mars 2010. Besøkt 17. juni 2018.
14. ↑  «Anna Bergendahl – This Is My Life». *discogs.com*. Besøkt 17. juni 2018.
15. ↑  «This Is My Life av Anna Bergendahl». *NostalgiListan* **(svensk)**. Besøkt 17. juni 2018.
16. ↑  Hung, Steffen. «Anna Bergendahl - This Is My Life». *hitparade.ch*. Besøkt 17. juni 2018.
17. ↑  «This Is My Life». *VG-lista 2018*. Besøkt 17. juni 2018.
18. ↑  Hung, Steffen. «Anna Bergendahl - This Is My Life - hitparade.ch». *hitparade.ch*. Besøkt 17. juni 2018.
19. ↑  Hung, Steffen. «swedishcharts.com - Anna Bergendahl - This Is My Life». *swedishcharts.com*. Besøkt 17. juni 2018.
20. ↑  lightmedia.hu. «Rádiós Top 40 játszási lista - Hivatalos magyar slágerlisták». *zene.slagerlistak.hu*. Besøkt 17. juni 2018.

| Utmerkelser og prestasjoner |
| --- |
|
| Forgjenger :**«La voix» medMalena Ernman**

 | **Sveriges bidrag i Eurovision Song Contest**2010 | Etterfølger :**«Popular» medEric Saade** |